Marți, 30 mai 2023, începând cu ora 11.30, a avut loc la Moftin un atelier de lucru organizat în cadrul proiectului ,,***Cross-border harmonized response to risks and disasters” – HUSKROUA/1901/8.1/0089.*** La eveniment au participat 35 de persoane, printre care și reprezentanții SGA Satu Mare, o delegație din partea partenerului din Ucraina, localitatea Vyshkovo, delegație condusă de dl. primar Yaroslav Haiovych, și o delegație din partea partenerului din Ungaria, Orașul Vásárosnamény. În cadrul atelierului au avut loc discuții și au fost facute prezentări de specialitate despre inundațiiile din zona de frontieră româno-ucrainiano-maghiară, în speciale inundațiile de pe râul Tisa și afluenții acestuia.

Reamintim faptul că Primăria comunei Moftin implementează, în perioada 1 iunie 2021 – 31 mai 2023, proiectul cu titlul ,,Cross-border harmonized response to risks and disasters” – HUSKROUA/1901/8.1/0089, proiect finanțat în cadrul Programului HUSKROUA ENI CBC 2014-2020(Joint Operational Programme Hungary-Slovakia-Romania-Ukraine, ENI CBC Programme). Prin intermediul acestui proiect, Primăria comunei Moftin, în colaborare cu partenerii de proiect, Primăria orașului Vásárosnamény din Ungaria și Primăria orașului Vyshkovo din Ucraina, urmăresc să își îmbunătățească capacitatea de acțiune în domeniul situațiilor de urgență.